Ambasada României la Amman

Biroul de Promovare Comercial-Economică

Nr. 61/18.12.2023

Camere de Comerț

Consiliul Național al IMM-urilor din România – CNIPMMR

Domnului Florin Jianu – Președinte

Asociația Națională a Exportatorilor și Importatorilor din România – ANEIR

Domnului Mihai Ionescu – Președinte executiv

Asociația Producătorilor din Industria Electronică și Electrotehnică din România – APREL

Domnului Valeriu Velciu – Președinte

Spre informare:

AGENȚIA ROMÂNĂ DE INVESTIȚII ȘI COMERȚ EXTERIOR

Domnului Rareș Burlacu – Președinte

Domnului Doru Frunzulică – Vicepreședinte

Doamnei Olguța Marian – Director general DCE

Domnului Marcel Stancu – Director general adjunct DCE

|  |
| --- |
| **Tema: Întâlnire cu managerul de proiect al companiei Arab Modern Resources Company Limited din Amman** |

La 17.12.2023 am avut o întâlnire cu domnul Mohammad Alhanbali, manager de proiect în cadrul Arab Modern Resources Company Limited din Amman, firma iordaniană care desfășoară activități de comerț cu produse industriale și consultanță în sectorul energetic, reprezentând diverse companii străine în vederea participării la licitațiile organizate pentru diverse proiecte care au loc în Iordania.

A rezultat interesul companiei iordaniene pentru cooperarea cu firme românești specializate în construcția unor linii de distribuție a energie, în vederea participării la 3 licitații organizate de compania națională de electricitate din Iordania, NEPCO, după cum urmează:

Obiectul licitației: Inginerie, achiziții, furnizare, instalare și punere în funcțiune.

Lotul A

* linie aeriană de 132 kV pentru conectarea substației Jarash cu cea existentă Rehad-Irbid (lungime de 15 km);
* linie aeriană de 132 kV pentru conectarea substației Jarash cu substația Samra (lungime de 29 km);

Lotul B

* Reabilitarea liniei existente de 220 kV Irbid-Al Sheikh Maskin și utilizarea pentru a conecta Irbid-Irbid Est ca linie aeriană de 132 kV;

Lotul C

* linie aeriană de 132 kV pentru conectarea substației industriale Zarka cu cea existentă Dulail-Dulail Solar (lungime de 13 km).

Note:

* Data limită de depunere a ofertelor: 29.01.2023
* • Taxe de înregistrare la licitație: între 500 JOD (710 USD) și 1420 JOD (2010 USD)
* • garanția de participare: între 90000 JOD (127120 USD) și 285000 JOD (403000 USD).

Față de cele de mai sus, vă adresez rugămintea de a dispune mediatizarea acestei oportunități în rândul companiilor membre ale asociației dumneavoastră, urmând ca firmele interesate să-l contacteze direct pe domnul Mohammad Alhanbali, la adresa malhanbali@resourceco-jo.com, cu copie la BPCE Amman, amman.economic@mae.ro, pentru acordarea de sprijin, în continuare.

Cu deosebită stimă,

Ovidiu Costea

Ministru consilier